
20 DR 30.9.2005 
 

Bersyukur kita sekali lagi kepada Allah s.w.t. kerana dengan limpah rahmat-
Nya ekonomi negara terus kukuh dan dapat kita kekalkan kestabilan serta mengeratkan 
keharmonian dan perpaduan  rakyat. Pencapaian ini adalah hasil usaha gigih semua 
rakyat yang  telah memberikan sokongan padu kepada Kerajaan untuk melaksanakan 
dasar dan strategi membina negara dengan jayanya. Asas ekonomi yang kukuh akan 
membolehkan negara melangkah ke hadapan memasuki fasa kedua Wawasan 2020 
dengan penuh keyakinan. Marilah kita bersama berikrar untuk melipatgandakan usaha 
ke arah menjadikan Malaysia sebuah negara maju. 

Ketika melangkah ke hadapan, kita sememangnya akan berhadapan dengan 
pelbagai cabaran dari dalam dan luar negara. Dalam konteks persekitaran 
antarabangsa yang pantas berubah, kita tidak boleh leka dan senang berpuas hati. 
Sesungguhnya, kita mesti bertekad dan bersemangat cekal untuk terus menguruskan 
kejayaan yang telah kita kecapi dan sentiasa bercita-cita untuk mencapai kejayaan 
yang lebih cemerlang, gemilang dan terbilang. Kepada Mu Ya Allah kami berdoa 
semoga diberi taufik dan hidayah, serta mendapat nikmat dan perlindungan dari Mu jua. 
Assalamualaikum, Tuan Yang di-Pertua, saya mohon mencadangkan [Tepuk]. 

 Tuan Yang di-Pertua:  Sokongan. 

 Menteri Perumahan dan Kerajaan Tempatan [Dato' Seri Ong Ka Ting]:  
Tuan Yang di-Pertua, saya mohon menyokong. 

 

 

USUL 

ANGARAN PEMBANGUNAN 2006 

 

 Perdana Menteri dan Menteri Kewangan [Dato Seri Abdullah bin Haji 
Ahmad Badawi]:  Tuan Yang di-Pertua, saya mohon mencadangkan bahawa usul 
yang dikemukakan di atas nama saya di dalam Aturan Urusan Mesyuarat yang 
berbunyi: 

 “Bahawa Dewan ini mengikut Seksyen 43 (Kumpulan Wang 
Pembangunan 1966) membuat ketetapan iaitu satu jumlah wang 
sebanyak tidak lebih daripada 35,502,044,600 dibelanjakan daripada 
Kumpulan Wang Pembangunan bagi tahun 2006 dan bagi tujuan-
tujuan dan butiran-butiran perbelanjaan pembangunan yang 
dinyatakan di bawah Maksud Pembangunan atau (P) dalam senarai 
Bajet Persekutuan 2006 yang dibentangkan sebagai Kertas Perintah 
21 tahun 2005 adalah diuntukkan di bawah Maksud-maksud yang 
berkenaan jumlah-jumlah yang bersetentangan dengan butiran-
butiran itu di ruangan lapan dan sembilan senarai tersebut, 
hendaklah disahkan dan diserahkan kepada Jawatankuasa sebuah-
buah Majlis.” 

 Menteri Perumahan dan Kerajaan Tempatan [Dato' Seri Ong Ka Ting]:  
Tuan Yang di-Pertua, saya mohon untuk menyokong. 

 Tuan Yang di-Pertua:  Ahli-ahli Yang Berhormat, mengikut peruntukan 
Peraturan Mesyuarat 66(3), Perbahasan di atas usul-usul bagi Bacaan Kali Yang 
Kedua atas Rang Undang-undang Perbekalan 2006 dan Usul Anggaran Perbelanjaan 
Pembangunan 2006, hendaklah ditangguhkan pada suatu tarikh tidak kurang daripada 
dua hari setelah usul-usul tersebut dicadangkan dan disokong. 

 Oleh yang demikian, mesyuarat Dewan hari ini ditangguhkan sehingga jam 
10.00 pagi, hari Isnin 3 Oktober 2005  [Tepuk]. 

 

Dewan ditangguhkan pada pukul 5.37 petang 

 

 



Bersyukur kita sekali lagi kepada Allah s.w.t. kerana dengan limpah rahmat- Nya ekonomi negara terus kukuh dan dapat kita kekalkan kestabilan serta mengeratkan keharmonian dan perpaduan rakyat. Pencapaian ini adalah hasil usaha gigih semua rakyat yang telah memberikan sokongan padu kepada Kerajaan untuk melaksanakan dasar dan strategi membina negara dengan jayanya. Asas ekonomi yang kukuh akan membolehkan negara melangkah ke hadapan memasuki fasa kedua Wawasan 2020 dengan penuh keyakinan. Marilah kita bersama berikrar untuk melipatgandakan usaha ke arah menjadikan Malaysia sebuah negara maju. Ketika melangkah ke hadapan, kita sememangnya akan berhadapan dengan pelbagai cabaran dari dalam dan luar negara. Dalam konteks persekitaran antarabangsa yang pantas berubah, kita tidak boleh leka dan senang berpuas hati. Sesungguhnya, kita mesti bertekad dan bersemangat cekal untuk terus menguruskan kejayaan yang telah kita kecapi dan sentiasa bercita-cita untuk mencapai kejayaan yang lebih cemerlang, gemilang dan terbilang. Kepada Mu Ya Allah kami berdoa semoga diberi taufik dan hidayah, serta mendapat nikmat dan perlindungan dari Mu jua. Assalamualaikum, Tuan Yang di-Pertua, saya mohon mencadangkan [Tepuk]. Tuan Yang di-Pertua: Sokongan. Menteri Perumahan dan Kerajaan Tempatan [Dato' Seri Ong Ka Ting]: Tuan Yang di-Pertua, saya mohon menyokong. USUL ANGARAN PEMBANGUNAN 2006. Perdana Menteri dan Menteri Kewangan [Dato Seri Abdullah bin Haji Ahmad Badawi]: Tuan Yang di-Pertua, saya mohon mencadangkan bahawa usul yang dikemukakan di atas nama saya di dalam Aturan Urusan Mesyuarat yang berbunyi: "Bahawa Dewan ini mengikut Seksyen 43 (Kumpulan Wang Pembangunan 1966) membuat ketetapan iaitu satu jumlah wang sebanyak tidak lebih daripada 35,502,044,600 dibelanjakan daripada Kumpulan Wang Pembangunan bagi tahun 2006 dan bagi tujuan- tujuan dan butiran-butiran perbelanjaan pembangunan yang dinyatakan di bawah Maksud Pembangunan atau (P) dalam senarai Bajet Persekutuan 2006 yang dibentangkan sebagai Kertas Perintah 21 tahun 2005 adalah diuntukkan di bawah Maksud-maksud yang berkenaan jumlah-jumlah yang bersetentangan dengan butiran- butiran itu di ruangan lapan dan sembilan senarai tersebut, hendaklah disahkan dan diserahkan kepada Jawatankuasa sebuah- buah Majlis." Menteri Perumahan dan Kerajaan Tempatan [Dato' Seri Ong Ka Ting]: Tuan Yang di-Pertua, saya mohon untuk menyokong. Tuan Yang di-Pertua: Ahli-ahli Yang Berhormat, mengikut peruntukan Peraturan Mesyuarat 66(3), Perbahasan di atas usul-usul bagi Bacaan Kali Yang Kedua atas Rang Undang-undang Perbekalan 2006 dan Usul Anggaran Perbelanjaan Pembangunan 2006, hendaklah ditangguhkan pada suatu tarikh tidak kurang daripada dua hari setelah usul-usul tersebut dicadangkan dan disokong. Oleh yang demikian, mesyuarat Dewan hari ini ditangguhkan sehingga jam 10.00 pagi, hari Isnin 3 Oktober 2005 [Tepuk]. Dewan ditangguhkan pada pukul 5.37 petang.